קוביות הדומינו שלי נגמרו אז מדוע לא זכיתי במשחק? לא רציתי שופט שיניף ידי  כבתום קרב מגע צפוי פני המון צוהל זועף שהרוויח או הפסיד הימוריו. רציתי לקטוף  פרי יחיד בדומיה וכבר יצאה בת קול:  "הפרי נמצא  הרחק כבר הספיק לעלות רקב". ואני ידעתי טעמו כאן פרי ניצחון כגוף אישה מוטל על אדמה ממתין מעבר לפינה. וההד לא הרפה:  "אם תרצה להגיע לשם ידיך יפרקו את  קיר הלבנים מולך לבנה אחר לבנה עד כי שערות ראשך תלבנה ולא תדע". ואני עוד נתתי מבט  חטוף בשולחן הריק קוביות הדומינו שלי נגמרו.